CELEX: C2007/315/17
Language: el
Date: 2007-12-22 00:00:00
Title: Υπόθεση C-464/05: Απόφαση του Δικαστηρίου (τέταρτο τμήμα) της 25ης Οκτωβρίου 2007 (αίτηση του Rechtbank van eerste aanleg te Hasselt, Βέλγιο, για την έκδοση προδικαστικής αποφάσεως) — Maria Geurts, Dennis Vogten κατά Administratie van de BTW, registratie en domeinen, Belgische Staat (Άρθρα 43 και 56 ΕΚ — Εθνική φορολογική ρύθμιση — Φόρος κληρονομίας — Οικογενειακή εταιρία — Απαλλαγή — Προϋποθέσεις — Απασχόληση ορισμένου αριθμού εργαζομένων σε περιφέρεια κράτους μέλους)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/11
            
         Απόφαση του Δικαστηρίου (τέταρτο τμήμα) της 25ης Οκτωβρίου 2007 (αίτηση του Rechtbank van eerste aanleg te Hasselt, Βέλγιο, για την έκδοση προδικαστικής αποφάσεως) — Maria Geurts, Dennis Vogten κατά Administratie van de BTW, registratie en domeinen, Belgische Staat
   (Υπόθεση C-464/05) (1)
   
   (Άρθρα 43 και 56 ΕΚ - Εθνική φορολογική ρύθμιση - Φόρος κληρονομίας - Οικογενειακή εταιρία - Απαλλαγή - Προϋποθέσεις - Απασχόληση ορισμένου αριθμού εργαζομένων σε περιφέρεια κράτους μέλους)
   (2007/C 315/17)
   Γλώσσα διαδικασίας: η ολλανδική
   Αιτούν δικαστήριο
   Rechtbank van eerste aanleg te Hasselt
   Διάδικοι στην υπόθεση της κύριας δίκης
   Maria Geurts, Dennis Vogten
   κατά
   Administratie van de BTW, registratie en domeinen, Belgische Staat
   Αντικείμενο της υποθέσεως
   Προδικαστική — Rechtbank van eerste aanleg te Hasselt — Ερμηνεία των άρθρων 43 ΕΚ και 56 ΕΚ — Κληρονομία η οποία επήχθη εντός μιας περιφερείας ενός κράτους μέλους και η οποία περιλαμβάνει εταιρικά μερίδια σε οικογενειακή εταιρία άλλου κράτους μέλους και απαιτήσεις κατά της εταιρίας αυτής —Απαλλαγή από τον φόρο κληρονομίας αν η εν λόγω εταιρία απασχολούσε στην περιφέρεια αυτή τουλάχιστον πέντε μισθωτούς με πλήρες ωράριο κατά τα τρία έτη πριν από τον θάνατο του κληρονομουμένου
   Διατακτικό της αποφάσεως
   Ελλείψει θεμιτού δικαιολογητικού λόγου, το άρθρο 43 ΕΚ απαγορεύει σχετική με τον φόρο κληρονομίας ρύθμιση κράτους μέλους, δυνάμει της οποίας η προβλεπόμενη όσον αφορά οικογενειακές επιχειρήσεις απαλλαγή από τον φόρο αυτόν δεν παρέχεται επί επιχειρήσεων οι οποίες, κατά τα τρία προ του θανάτου του κληρονομουμένου έτη, απασχολούσαν τουλάχιστον πέντε εργαζομένους σε άλλο κράτος μέλος, ενώ παρέχεται αν οι εργαζόμενοι απασχολούνταν σε περιφέρεια του πρώτου κράτους μέλους.
   
      (1)  ΕΕ C 74 της 25.3.2006.